Diari Oficial de la Generalitat Valenciana


Sumari del DOGV 4688, del 10-02-2004 (2004/1251)

DECRET 15/2004, de 6 de febrer, del Consell de la Generalitat, pel qual es modifica l'article 3 del Decret 210/1997, de 10 de juliol, pel qual es va crear la Comissió Interdepartamental d'Igualtat d'Oportunitats entre Dones i Hòmens.
-----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/02/06/15/dof/vci/html**

### Dades del document

Número de DOGV
:   4688

Data del DOGV
:   10-02-2004

Secció del DOGV
:   I. DISPOSICIONS GENERALS

Número del document
:   2004/1251


Data del document
:   06-02-2004

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * reglament intern
    * dona
    * legislació
    * organització administrativa

DECRET 15/2004, de 6 de febrer, del Consell de la Generalitat, pel qual es modifica l'article 3 del Decret 210/1997, de 10 de juliol, pel qual es va crear la Comissió Interdepartamental d'Igualtat d'Oportunitats entre Dones i Hòmens. [2004/X1251]
  
El Consell de la Generalitat, primer a través del Pla d'Igualtat d'Oportunitats entre Hòmens i Dones 1997-2000, i després a través del Pla d'Igualtat d'Oportunitats entre Dones i Hòmens 2001-2004, preveu com a mesura prioritària de conscienciació i sensibilització de la societat la incorporació global de la pròpia administració pública de la dimensió d'igualtat d'oportunitats i la variable de gènere en les polítiques i les accions de tots els departaments de la Generalitat.
  
A fi de vetlar per la correcta aplicació d'estes polítiques, el Consell de la Generalitat va crear la Comissió Interdepartamental d'Igualtat d'Oportunitats entre Dones i Hòmens, mitjançant el Decret 210/1997, de 10 de juliol, tot atribuint-li unes funcions així com una composició determinada en l'article 3 de l'esmentat text normatiu.
  
A l'empara de l'article 31.1 de l'Estatut d'Autonomia de la Comunitat Valenciana, l'organització del Consell de la Generalitat es modifica mitjançant el Decret 71/2003, de 21 de juny, del Consell de la Generalitat, pel qual es determina el nombre i la denominació de les conselleries en què s'organitza l'administració de la Generalitat.
  
Com a conseqüència de la nova organització del Consell de la Generalitat es va fer necessària l'assignació de les competències que corresponen als nous òrgans que integren el Consell de la Generalitat, mitjançant el Decret 7/2003, de 21 de juny, del president de la Generalitat.
  
Per a adequar la composició de la Comissió Interdepartamental d'Igualtat d'Oportunitats entre Dones i Hòmens a la nova organització del Consell de la Generalitat, de manera que la incorporació de la igualtat d'oportunitats i la perspectiva de gènere impliquen a tots els departaments de la Generalitat, i fent ús de les facultats atribuïdes per l'article 69 de la Llei de Govern Valencià, a proposta de la consellera de Benestar Social i amb la prèvia deliberació del Consell de la Generalitat, en la reunió del dia 6 de febrer de 2004,
  
DECRETE
  
Article únic
  
Es modifica l'article 3 del Decret 210/1997, de 10 de juliol, del Consell de la Generalitat, pel qual es va crear la Comissió Interdepartamental d'Igualtat d'Oportunitats entre Dones i Hòmens, que queda redactat de la manera següent:
  
?Article 3
  
La Comissió Interdepartamental d'Igualtat d'Oportunitats entre Dones i Hòmens està formada pels membres següents:
  
- Presidència: el titular de la Conselleria de Benestar Social.
  
- Vicepresidència: el titular de la Secretaria Autonòmica de Prestacions Sociosanitàries.
  
- Vocals: un representant, amb rang de secretari autonòmic o de sotssecretari, per cada una de las conselleries de la Generalitat, o persones que deleguen.
  
- La Secretaria de la Comissió serà exercida per la directora general de la Dona.
  
L'Àrea del Gabinet de Coordinació Interdepartamental, de la Direcció General de Relacions amb les Corts i Secretariat del Govern, de la Conselleria de Presidència, exercirà la Secretaria Administrativa de la Comissió.
  
La Comissió podrà acordar, quan els assumptes que s'han de debatre ho facen necessari, l'assistència de persones de reconegut prestigi com a assessors, amb veu però sense vot?.
  
DISPOSICIONS FINALS
  
Primera
  
Es faculta el titular de la Conselleria de Benestar Social perquè dicte les disposicions necessàries per al desenrotllament d'allò establit en el present decret.
  
Segona
  
La present disposició entrarà en vigor l'endemà de la publicació en el Diari Oficial de la Generalitat Valenciana.
  
València, 6 de febrer de 2004
  
El president de la Generalitat,
  
FRANCISCO CAMPS ORTIZ
  
La consellera de Benestar Social,


Còpia Permalink ELI